Jules-André-Arthur Hansen

De Jules André Arthur Hansen, gebuer de 7. Februar 1849 zu Paräis, a gestuerwen de 27. Mäerz 1931,Fiche op manioc.org (nogekuckt: 29.11.2025. war e franséische Kartograph.

Hie war zäitweileg gläichzäiteg attitréierte Kartograph vun der Société de géographie, offizielle Kartograph vum Franséische Kongo a Kartograph vum Ministère des Colonies. Seng Aarbechte gi vu Kaarten am Kontext vu Compte-renduen iwwer Exploratiounsmissiounen, Illustratioune vun Artikelen oder fir Konferenzen, pedagogeschem Material, prestigiéise Kaartebänn bis hin zu strateegesche Militäroperatiounen.Olivier Loiseaux: Jules Hansen (1849-1931) : Dessinateur-géographe. L’exploration de l’Afrique mise en cartes. CFC (N°210, Décembre 2011) p.137-148. 

Vun him ass och déi éischt topographesch Kaart vu Lëtzebuerg am Moossstaf 1:50.000, déi e vun 1883 u wärend 23 Joer um Terrain vermooss an ausgeschafft huet, an déi 1907 a 15 Béi erauskoum. Do dernieft huet hien nach eng ganz Rëtsch Kaarten, déi op senge Vermiessungen opbauen, erausbruecht, wéi z. B. eng historesch Kaart vum Territoire vum fréieren Herzogtum Lëtzebuerg, eng Kaart vum Eisebunnsreseau,eng Distanze-Kaart vu LëtzebuergCartes des distances du grand-duché de Luxembourg... / dressée... par J. Hansen, ... 1937. gallica.bnf.fr. oder e Plang vun Esch-Uelzecht (1925).Esch et ses usines (Esch-sur-Alzette ; Grand-Duché de Luxembourg) : plan-guide dressé d'après les plans géométriques de la ville et des usines / par J. Hansen. Editions Kremer-Muller, 1925. gallica.bnf.fr.

Hie war och Editeur.

 Um Spaweck 

Kategorie:Franséisch Kartographen
Kategorie:Gebuer 1849
Kategorie:Gestuerwen 1931